nahid-hub/BLUGE-bengali-wikipedia-section-title-prediction huggingface dataset:
এলপিসিএম হল প্রধান সংক্ষেপনবিহীন অডিও ফাইল ফরমেট, যা একই পিসিএম'র ভিন্নরূপ যেটি সিডিডিএ'তে (কমপ্যাক্ট ডিস্ক ডিজিটাল অডিও) ব্যবহৃত হয়। এলপিসিএম'কে রূপান্তরবিহিন অডিও ফাইল ফরমেট হিসেবে কম্পিউটারে সংরক্ষন করা যায়, সাধারনত উইন্ডোজের বেলায় তা .ডব্লিউ ফাইল হিসেবে এবং .এআইএফএফ হিসেবে ম্যাক অপারেটিং সিস্টেমে দেখা যায়। এআইএফএফ ফরমেটটি আইএফএফ (বিনিময় ফাইল ফরমেট) ভিত্তিক এবং ডব্লিউএভি ফরমেটটি আরআইএফএফ (রিসোর্স বিনিময় ফাইল ফরমেট) ফরমেট ভিত্তিক। ডব্লিউএভি এবং এআইএফএফ উত্তরাধিকারসূত্রেই ক্ষতিবিহিন ফরমেট নয়। এদুটোর নকশাই এমনভাবে করা হয়েছে যাতে এতে বিভিন্ন ধরনের অডিও ফরমেট ধারণ করা যায়। এগুলোর ডাটায় ছোট মেটাডাটা থাকে হেডারে যাতে করে এটা বুঝা যায় যে তা কোন ফরমেটের। যেমন এলপিসিএমে নির্দিষ্ট স্যাম্পল হার, বিটের গভীরতা, চ্যানেলের সংখ্যা ইত্যাদি থাকে। যেহেতু ডব্লিউএভি এবং এআইএফএফ দুটোই অধিক সমর্থিত এবং এতে এলপিসিএম জমানো যায়, সেহেতু তারা সংরক্ষন এবং মূল রেকর্ডিং সংরক্ষনের জন্য উত্তম।

বিডব্লিউএফ (ব্রডকাস্ট ওয়েব ফরমেট) হল একটি সাধারণ মানের অডিও ফরমেট যা ইউরোপিয়ান ব্রডকাষ্টিং ইউনিয়ন তৈরী করেছিল ডব্লিউএভি'র সফল উত্তরসূরি হিসেবে। অন্যান্য উন্নয়নের সাথে সাথে, বিডব্লিউএফ আরো বেশি পরিমাণ মেটা ডাটা সংরক্ষনের সুযোগ দিত। অনেক পেশাদার অডিও ওয়ার্কস্টেশন বিভিন্ন টেলিভিশন এবং সিনেমা শিল্পে প্রাথমিকভাবে এই রেকর্ডিং ফরমেট ব্যবহার করা হয়। এটির মধ্যে থাকে একটি সময়ছাপের সাধারণ মানের সূত্র যেটা সহজে একই সাথে ভিন্ন একটি ছবির উপাদানের সাথে সমলয়ে হয়। এইটিএ, শাব্দিক যন্ত্রাংশ, জেক্সকম, এইচএইচবি কমিউনিকেশনস লিমিটেড, ফসটেক্স, নাগ্রা, আটোন এবং টিএএসসিএএম সবগুলোই বিডব্লিউএফ ফরমেট ব্যবহার করতে পছন্দ করে।

সঠিক অনুচ্ছেদ শিরোনাম কোনটি?
titleA. ক্ষতিবিহীন সংক্ষেপিত অডিও ফরমেট
titleB. ফরমেটের ধরন
titleC. সংক্ষেপণ বিহিন বা মুক্ত অডিও ফরমেট
titleD. লজি পদ্ধতিতে সংক্ষেপিত অডিও ফরমেট
উত্তর: titleC
যদিও পূর্ব অ্যান্টার্কটিকার পঁচানব্বই শতাংশ অঞ্চল বরফের নিচে ঢাকা পড়ে আছে, তবুও বাকি পাঁচ শতাংশ অঞ্চলের ভূতাত্ত্বিক গঠন পর্যালোচনা করে জানা গেছে যে পূর্ব অ্যান্টার্কটিকার অধিকাংশ অঞ্চল ৬০ কোটি বছর থেকে ৩৫০ কোটি বছরের প্রিক্যাম্ব্রিয়ান যুগের শিলা দ্বারা গঠিত।

এখানকার অধিকাংশ অঞ্চল রূপান্তরিত শিলা, মিশ্র শিলা এবং গ্রানাইট দিয়ে তৈরী। অ্যান্টার্কটিকার এই অংশ ভূত্বকের গভীর অংশের শিলা দিয়ে তৈরী। গভীরাঞ্চলের উচ্চ তাপমাত্রা ও চাপে গ্র্যানুলাইট ফেশিসের রূপান্তরিত শিলা ও চার্নকাইট শিলা এবং অপেক্ষাকৃত কম তাপে রূপান্তরিত অ্যাম্ফিবোলাইট ফেশিস শিলা তৈরী হয়ে কালক্রমে ভূপৃষ্ঠে উঠে আসে। পূর্ব অ্যান্টার্কটিকার গ্র্যানুলাইট ফেশিস ও চার্নকাইট শিলাগুলির সাথে পূর্ব আফ্রিকা, শ্রীলঙ্কা ও দক্ষিণ পূর্ব ভারতের পাথরের সঙ্গে সাদৃশ্য এই মহাদেশীয় প্রবাহ তত্ত্বের সাথে সামঞ্জস্য বজায় রাখে যা বলে এক সময়ে এই অঞ্চলগুলি পরস্পর সংলগ্ন ছিল।

সঠিক অনুচ্ছেদ শিরোনাম কোনটি?
titleA. পূর্ব অ্যান্টার্কটিকার ভূতাত্ত্বিক ইতিহাস
titleB. পশ্চিম অ্যান্টার্কটিকার ভূতাত্ত্বিক ইতিহাস
titleC. গণ্ডোয়ানার সঙ্গে সম্পর্ক
titleD. ট্রান্স-অ্যান্টার্কটিক পর্বতমালার ভূতাত্ত্বিক ইতিহাস
উত্তর: titleA
ভূটানে প্রবেশের পর, সকল বিদেশীদের ৭ বা ১৪ দিনের জন্য স্বয়ংক্রিয়ভাবে "প্রবেশাধিকার" দেয়া হয়, যা শুধুমাত্র থিম্ফু এবং পারোর জন্য কার্যকর হবে। বাকি সমগ্র ভূটানকে একটি সংরক্ষিত এলাকা হিসেবে বিবেচনা করা হয়, এবং বিদেশীদের প্রবেশের জন্য "সংরক্ষিত-এলাকায় প্রবেশাধিকারের" প্রয়োজন পড়ে। ইমিগ্রেশন চেকপয়েন্ট সারা দেশ জুড়ে গুরুত্বপূর্ণ সড়ক সংযোগগুলিতে অবস্থিত, যেখানে পুলিশ তাদের সম্মুখে আসা সকল বিদেশীদের প্রবেশাধিকার পরীক্ষা করে দেখে। উপরন্তু, বৌদ্ধ মন্দির পরিদর্শন করতে ইচ্ছুক বিদেশীদের জন্য সংস্কৃতি মন্ত্রণালয় থেকে "মন্দির অনুমতি" প্রাপ্ত হতে হবে।

এই অনুমতিপত্রটি সাধারণত ট্যুর অপারেটরদের দ্বারা পরিচালিত হয়, ভারতীয়, বাংলাদেশী এবং মালদ্বীপের পর্যটক যারা লাইসেন্সধারী ভ্রমণ অপারেটরের কাছ থেকে বুকিং করেননি, তাদের জন্য থিম্ফু ইমিগ্রেশন অফিসে আবেদন করতে হবে। থিম্ফুতে ইমিগ্রেশন অফিসে গিয়ে নির্দিষ্ট পরিমাণ চার্জ দিয়ে অনুমতিপত্রের সম্প্রসারণ করা যেতে পারে। বাংলাদেশ, ভারত ও মালদ্বীপের নাগরিকদেরকে অনুমতিপত্র এবং বর্ধিতকরণের জন্য চার্জ থেকে অব্যাহতি দেয়া হয়েছে।
সঠিক অনুচ্ছেদ শিরোনাম কোনটি?
titleA. পরিসংখ্যান
titleB. বিনামূল্যে ভিসা
titleC. সীমাবদ্ধ এলাকায় অনুমতি
titleD. আগাম ভিসা-প্রয়োজন
উত্তর: titleC
রামু উপজেলার সর্ব-উত্তরে ঈদগড় ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৬ কিলোমিটার। এ ইউনিয়নের দক্ষিণে গর্জনিয়া ইউনিয়ন ও কক্সবাজার সদর উপজেলার ঈদগাঁও ইউনিয়ন, পশ্চিমে কক্সবাজার সদর উপজেলার ঈদগাঁও ইউনিয়ন ও ইসলামাবাদ ইউনিয়ন, উত্তরে চকরিয়া উপজেলার খুটাখালী ইউনিয়ন ও বান্দরবান জেলার নাইক্ষ্যংছড়ি উপজেলার বাইশারী ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অবস্থান ও সীমানা
titleC. যোগাযোগ ব্যবস্থা
titleD. হাট-বাজার
উত্তর: titleB
পাকিস্তান সফরে গ্রেগ চ্যাপেলের সাথে ব্যাটিং উদ্বোধনের বিষয়ে কাউকে নির্ধারণ করা হয়নি। গ্রেগ রিচি’র সাথে তাকে প্রতিদ্বন্দ্বিতায় অবতীর্ণ হতে হয়। প্রস্তুতিমূলক খেলায় পাকিস্তানের আমন্ত্রিত একাদশের বিপক্ষে ৯২ তোলেন। ফলশ্রুতিতে সিরিজের চূড়ান্ত ওডিআই খেলার জন্য মনোনীত হন। কিন্তু দূর্ভাগ্যজনকভাবে দাঙ্গার কারণে খেলাটি পরিত্যক্ত ঘোষিত হয়।

১৯৮২-৮৩ মৌসুমে ও ধারাবাহিকভাবে ৩৭.৭৭ গড়ে ৬৮০ রান তোলেন। নিউ সাউথ ওয়েলস ও তাসমানিয়ার বিপক্ষে সেঞ্চুরি করলেও টেস্টে দলে ঠাঁই পেতে ব্যর্থ হন। গ্রেইম উডকে দল থেকে বের করে দিলে উদ্বোধনে শূন্যতার সৃষ্টি হলেও কেপলার ওয়েসেলসকে সুযোগ দেয়া হয়।

তাস্বত্ত্বেও ফিলিপস দল নির্বাচকমণ্ডলীর সুনজরে ছিলেন। তৃতীয় টেস্টে তাকে দ্বাদশ ব্যক্তি হিসেবে রাখা হয় ও জিম্বাবুয়ে সফরে যুবদের দলে উইকেট-রক্ষক হিসেবে পাঠানো হয়। একদিনের খেলায় ১৩৫ রান তুলেন যা সফরের উল্লেখযোগ্য অর্জনরূপে বিবেচিত। ফলশ্রুতিতে ধারাভাষ্যকারেরা তাকে ভবিষ্যতের সম্ভাব্য উইকেট-রক্ষকরূপে ভাবতে শুরু করতে থাকেন।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. আন্তর্জাতিক ক্রিকেট
titleC. মূল্যায়ণ
titleD. ঘরোয়া ক্রিকেট
উত্তর: titleB
মোট জনসংখ্যা ৭৩৬২০(২০০১ জনগণনা) ও ১১৭৮৩৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৪র্থ৷ মিজোরাম রাজ্যের ১০.৭৪% লোক লংৎলাই জেলাতে বাস করেন৷ জেলার জনঘনত্ব ২০০১ সালে ২৯ ছিলো এবং ২০১১ সালে তা বৃদ্ধি পেয়ে ৪৬ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৩৪.৮৭%, যা ১৯৯১-২০১১ সালের ৬০.১৪% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৪৫(সমগ্র) এবং শিশু(০-৬ বৎ) লিঙ্গানুপাত ৯৬৭৷

সঠিক অনুচ্ছেদ শিরোনাম কোনটি?
titleA. শিক্ষা
titleB. জনসংখ্যার উপাত্ত
titleC. অবস্থান
titleD. ইতিহাস
উত্তর: titleB
পানির নিচে নিদর্শন অনুসন্ধান ও রেকর্ড করার জন্য ডাইভারদের কাছে বিভিন্ন কৌশল রয়েছে। মাপানুসারে অঙ্কন হল প্রত্নতত্ত্বের একটি মৌলিক সরঞ্জাম এবং এটি পানির নিচে ব্যবহার করা সম্ভব। পানির নিচে পেনসিল দ্বারা পারমাট্রেস, প্লাস্টিকের ডাইভ স্লেট বা ম্যাট স্তরিত কাগজে লেখা সম্ভব।

ফটোগ্রাফি এবং ভিডিওগ্রাফি রেকর্ডিংয়ের মূল ভিত্তি, যা যুক্তিসঙ্গত দামের ডিজিটাল স্টিল এবং এইচ.ডি. ভিডিও ক্যামেরার আবির্ভাবের সাথে অনেক বেশি সুবিধাজনক হয়ে উঠেছে। ভিডিও ক্যামেরা সহ অন্যান্য ক্যামেরাগুলিকে অন্তর্জলীয় বিশেষ ব্যবস্থার আওতায় আনা যেতে পারে যা পানির নিচে চিত্রধারণের জন্য তাদের ব্যবহার করার বিশেষ সক্ষমতা তৈরী করে। প্রতিসরণের কারণে পানির নিচে স্বল্প দৃশ্যমানতা এবং চিত্রের বিকৃতির অর্থ হলো ধারণ করা চিত্র সনাক্ত ও উপলব্ধি করা কঠিন হতে পারে। তবে, সংলগ্ন স্থানগুলিতে কয়েকটি ধারাবাহিক ছবি তোলা এবং তারপরে চিত্র-সংযুক্তকরণ পদ্ধতি ব্যবহার করে পুরো ক্ষেত্রের সংযুক্ত একক চিত্রে একত্রিত করা সম্ভব। অন্তর্জলীয় সাংস্কৃতিক নিদর্শন এবং জাহাজ ধ্বংসাবশেষের ক্ষেত্রগুলোর চিত্র ধরনের জন্য ত্রি-মাত্রিক ফটোগ্রামেট্রিও একটি খুব জনপ্রিয় উপায়ে পরিণত হয়েছে।

সঠিক অনুচ্ছেদ শিরোনাম কোনটি?
titleA. প্রকাশনা
titleB. লিপিবদ্ধকরণ
titleC. প্রত্নতাত্ত্বিক বিজ্ঞান
titleD. খনন
উত্তর: titleB
সম্রাট আকবরের আমলে মোগল সাম্রাজ্যের অন্তর্ভুক্ত করদ মিত্র রাজ্য হিসেবে চন্দ্রদ্বীপ রাজা কন্দর্পনারায়ণ শাসন করতেন। চন্দ্রদ্বীপের পশ্চিমে বৃহৎ এক অঞ্চল এমনিতে পড়ে ছিল। দিল্লির সম্রাটপুত্র শাহজাদা সেলিম বিদ্রোহ করে এ অঞ্চলে পালিয়ে আসেন সঙ্গীসাথী নিয়ে। অনাবাদি এ অঞ্চলের নাম তিনি রাখেন "সেলিমাবাদ"। এ অঞ্চলের অধিকাংশ অংশ এর পূর্বে সুগন্ধা নদীর মধ্যে ছিল, ধীরে ধীরে তা জেগে ওঠে। সুগন্ধা নদীর বুকে জেগে ওঠা এ জনপদকে ‘সোন্ধার কূল’ নামে অভিহিত করা হয়। সোন্ধারকূলের সেই নদীই বানারীপাড়ার বুক চিরে প্রবাহিত হওয়া সন্ধ্যা নদী। ১৭০০ খ্রিস্টাব্দের গোড়ার দিকে জানকী বল্লভ রায় চৌধুরী মুর্শিদাবাদের নবাবদের থেকে জমিদারী লাভ করেন। এরপর তিনি বানারীপাড়া এসে বসতি স্থাপন করেন। ১৯৪৮ সালে পাকিস্তান সৃষ্টি এবং জমিদারী প্রথা বিলুপ্ত হওয়ার পর এ জমিদারগণ ভারতে চলে যান।

বানারীপাড়া উপজেলা আয়তনের দিক দিয়ে বরিশালের মধ্যে সবচেয়ে ছোট। এই উপজেলার নামকরণের ক্ষেত্রে বিভিন্ন মত রয়েছে। অনেকের মতে একসময় অনেক বানরের বাস ছিল, তাই বানর এর সাথে 'ই' প্রত্যয় যোগ হয়ে বানারীপাড়া নাম হয়েছে। অপর এক মতে এখানে এক সময় বনিক সম্প্রদাইয়ের বানিয়াতী ব্যবসা ছিল। তারা এখানে বসবাস করতেন। বানীয়া শব্দ থেকে বানারীপাড়া শব্দটির প্রচলন হতে পারে। এছাড়া "বান" এবং "অরি" শব্দের সমন্বয়ে বানারীপাড়া নামকরণ হয়েছে বলে তথ্য প্রমাণ রয়েছে। ব্রিটিশ শাসনামলে প্রশাসন বানারীপাড়া থানা গঠিত হয় ১৯১৩ সালে এবং স্বাধীনতার পর ১৯৮৩ সালে থানাকে উপজেলায় রূপান্তর করা হয়।

মুক্তিযুদ্ধের সময় এই উপজেলার গাভায় ব্যাপক গণহত্যা, অগ্নিসংযোগ, লুটপাট ও নির্যাতন পরিচালিত হয়। এ উপজেলার গাভা গ্রামে পাকবাহিনী প্রায় ২১২ জনকে হত্যা করে। বিশেষ করে দক্ষিণ গাভা নরের কাঠী বধ্যভূমিতে হত্যা করা হয় শতাধিক ব্যক্তিকে।

প্রাকৃতিক দুর্যোগে সর্বদাই বানারীপাড়া ক্ষতিগ্রস্ত হয়েছে। ১৫৮৫ সালের ঝড় ও জলোচ্ছ্বাসে উপজেলার প্রচুর ক্ষয়ক্ষতি সাধন হয়। ১৭৮৭ সালের বন্যা এবং ১৮২২ ও ১৮৬৯ সালের প্রলয়ঙ্করী ঘূর্ণিঝড়ে অনেক জীবনহানি ঘটে এবং মৎস্য, গবাদিপশু ও ফসলের ক্ষতি হয়। পরবর্তীতে ১৯১৯ সালের বন্যা এবং ১৯৬০ ও ১৯৬৫ সালের ঘূর্ণিঝড়েও ছিল ভয়াবহ। স্বাধীন বাংলাদেশে ১৯৭০ সালের ঘূর্ণিঝড় ও প্লাবনে (ঘণ্টায় ১২০-১৪০ মাইল) উপজেলার অনেক লোক প্রাণ হারায় এবং মৎস্য, গবাদিপশু ও ফসলের ব্যাপক ক্ষয়ক্ষতি হয়।

সঠিক অনুচ্ছেদ শিরোনাম কোনটি?
titleA. বিশিষ্ট ব্যক্তিবর্গ
titleB. অবস্থান
titleC. ইতিহাস
titleD. ভূ-প্রকৃতি
উত্তর: titleC
সোনাগাজী উপজেলা প্রধাণত কৃষিপ্রধাণ হলেও পরিবারের মহিলা সদস্যরা নানা শিল্পের সাথে যুক্ত। এই ধরনের একটি শিল্প হলো বাঁশবেত শিল্প। এখানে কৃষিকাজ ও গৃহস্থালীর বিভিন্ন কাজে ব্যবহারের জন্য বাঁশ ও বেত দিয়ে হাজারি, বাঁশের খাঁচা, কোরা, মুরগির খাঁচা, ওড়া, কুলা, ধোচনা প্রভৃতি তৈরি করা হয়। এছাড়াও এই উপজেলার নারীরা পাটিপাতা দিয়ে পাটি/বটনি তৈরি করে। নারীরা বংশপরম্পরায় এই শিপ্লের প্রয়োজনীয় কৌশল শিখে। বিয়ের পর স্বামীর সংসারে অভাব অনটন দূর করার জন্য নারীরা বটনি ও পাটি তৈরি করে সংসারের আয় উপার্জন বৃদ্ধি করে। এছাড়াও সোনাগাজী উপজেলার চরখোন্দকার জেলেপাড়ায় প্রায় ১০০টি জেলে পরিবার বাস করে। তাদের আর্থিক অবস্থা করুণ। এছাড়াও সুদের হার বেশি এবং প্রায়ই জলদস্যুরা জেলেদের ধরে নিয়ে মুক্তিপণ আদায় করে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. হাটবাজার
titleC. নামকরণ
titleD. আয়তন ও অবস্থান
উত্তর: titleA
আল্লামা সালেম কাসেমি ১৯২৬ সালের ৮ জানুয়ারি ভারতের উত্তর প্রদেশের সাহারানপুর জেলার দেওবন্দ এলাকায় জন্ম গ্রহণ করেন। ১৯৪৮ সালে তিনি দেওবন্দ থেকে পড়ালেখা শেষ করেন। দারুল উলুম দেওবন্দে তার শিক্ষকগণের মধ্যে উল্লেখযোগ্য- মাওলানা হুসাইন আহমদ মাদানি, মওলানা ইজাজ আলী আমরোহী, মাওলানা ইব্রাহিম বালিয়াবি এবং মওলানা সৈয়দ ফখরুল হাসান মোরাদাবাদী। তিনি মিজান অধ্যয়ন করেন (আরবি ব্যাকরণ বই) মওলানা আশরাফ আলী থানভির অধীনে। 

সঠিক অনুচ্ছেদ শিরোনাম কোনটি?
titleA. নেতৃত্বসমূহ
titleB. প্রাথমিক ও শিক্ষাজীবন
titleC. কর্মজীবন
titleD. মৃত্যু এবং উত্তরাধিকার
উত্তর: titleB
শরীরচর্চা পেক্টাস এক্সকেভাটামে আক্রান্ত বুকের চিকিৎসায় গুরুত্বপূর্ণ অবদান রাখতে পারে যদিও তা একান্তভাবে বিকৃতিটিকে নিরাময় করতে পারে না। এটি মধ্যম পর্যায় হতে অবস্থার অবনমন আটকে রাখার উপায় হিসেবে সাধারণত ব্যবহার করা হয়। তাছাড়া চিকিৎসা পরবর্তী সময়ে বুকের পরিবর্তিত অবস্থা অটুট রাখতেও শরীরচর্চাকে গুরুত্ব দেয়া হয়।

সঠিক অনুচ্ছেদ শিরোনাম কোনটি?
titleA. চিকিৎসা
titleB. রক্ষণশীল চিকিৎসা
titleC. শরীরচর্চা
titleD. নামের উৎপত্তি
উত্তর: titleC
হাকিম আজমল খান ১৮৬৮ সালে (১৭ শাওয়াল ১২৮৪ হিজরি) জন্মগ্রহণ করেন। তার পরিবার মুঘল সম্রাট বাবরের সময় থেকে চিকিৎসা চর্চা করে আসছিল। তার পরিবারে ইউনানি চিকিৎসা চর্চা হত। তারা দিল্লীর সম্ভ্রান্ত বলে পরিচিত ছিলেন। তার দাদা হাকিম শরিফ খান মুঘল সম্রাট দ্বিতীয় শাহ আলমের চিকিৎসক ছিলেন। তিনি শরিফ মঞ্জিল প্রতিষ্ঠা করেন। এখানে চিকিৎসার পাশাপাশি ইউনানি চিকিৎসা শিক্ষা দেয়া হত।

আজমল খান কুরআন অধ্যয়ন করেন। শৈশবে তিনি প্রথাগত ইসলামি জ্ঞান অর্জন করেন এবং আরবি ও ফারসি শেখেন। এরপর বয়োজ্যেষ্ঠ আত্মীয়দের তত্ত্বাবধানে চিকিৎসা শিক্ষালাভ করেন। তাদের সবাই পরিচিত চিকিৎসক ছিলেন। ইউনানি চিকিৎসার পৃষ্ঠপোষকতার জন্য তার দাদা শরিফ মঞ্জিল নামক হাসপাতাল ও চিকিৎসা শিক্ষাকেন্দ্র থাপন করেছিলেন। উপমহাদেশজুড়ে তা সেরা ইউনানি চিকিৎসালয়গুলোর অন্যতম ছিল। এখানে গরীব রোগীদের বিনামূল্যে চিকিৎসা দেয়া হত। দিল্লীর সিদ্দিকি দাওয়াখানার হাকিম আবদুল জামিলের তত্ত্বাবধানে তিনি তার ইউনানি শিক্ষা সমাপ্ত করেন।

হাকিম আজমল খান রামপুরের নবাবের চিকিৎসক নিযুক্ত হন। তাকে "মসিহায়ে হিন্দ" (ভারতের সুস্থকারক) এবং "মুকুটোবিহীন রাজা" বলা হত। পিতার মত তিনিও চিকিৎসাবিদ্যায় বুৎপত্তি অর্জন করেন। বলা হত যে তিনি রোগীর চেহারা দেখে রোগ বুঝে নিতে পারতেন। শহরের বাইরে যেতে হলে তিনি ১০০০ রুপি নিতেন। তবে রোগী যদি দিল্লীতে আসে তবে তার সামাজিক অবস্থা বিবেচনা না করে বিনামূল্যে চিকিৎসা করতেন।

আজমল খান তার সময় ভারতের স্বাধীনতায় অবদান রাখা ব্যক্তিদের মধ্যে সবচেয়ে উল্লেখযোগ্য বিবেচিত হতেন। স্বাধীনতা, জাতীয় ঐক্য ও সাম্প্রদায়িক সম্প্রীতির ক্ষেত্রে তার অবদান অতুলনীয় ছিল।

ইউনানি চিকিৎসাপদ্ধতির দেশীয় প্রক্রিয়ার বৃদ্ধি ও উন্নয়নের জন্য তিনি উদ্যোগী হন। তিনি তিনটি গুরুত্বপূর্ণ প্রতিষ্ঠান গড়ে তোলেন। এগুলো হল দিল্লীর সেন্ট্রাল কলেজ, হিন্দুস্তানি দাওয়াখানা ও আয়ুর্বেদিক এন্ড ইউনানি তিবিয়া কলেজ। এসব প্রতিষ্ঠানে গবেষণা ও চর্চা করা হত ফলে ভারত থেকে ইউনানি চিকিৎসাব্যবস্থা বিলুপ্ত হওয়া থেকে রক্ষা পায়। আজমল খান ইউনানি প্রক্রিয়ায় পাশ্চাত্য চিকিৎসার ধারণা গ্রহণের প্রস্তাব করে। তবে এই প্রস্তাব অনেকের কাছে গ্রহণীয় ছিল না। তারা প্রক্রিয়ার বিশুদ্ধতা রক্ষার পক্ষে ছিলেন।

অন্যতম প্রতিষ্ঠাতা হিসেবে হাকিম আজমল খান জামিয়া মিলিয়া ইসলামিয়া বিশ্ববিদ্যালয়ের প্রথম আচার্য হন। আমৃত্যু তিনি এ পদে ছিলেন। এসময় বিশ্ববিদ্যালয়কে আলিগড় থেকে দিল্লীতে সরিয়ে নেয়া হয়। এছাড়াও বিশ্ববিদ্যালয়ের বিভিন্ন সমস্যা, (যেমন অর্থনৈতিক) দূর করতে সাহায্য করেন। তিনি বিভিন্ন স্থান থেকে অর্থ সংগ্রহ করেন এবং নিজ অর্থেও প্রতিষ্ঠানের অর্থসমস্যা দূর করতে সচেষ্ট ছিলেন।

সঠিক অনুচ্ছেদ শিরোনাম কোনটি?
titleA. জীবন
titleB. জাতীয়তাবাদ
titleC. অবদান
titleD. দেশবিভাগ
উত্তর: titleA
বাংলাদেশ ব্যাংক হচ্ছে দেশের কেন্দ্রীয় ব্যাংক। রাষ্ট্রায়ত্ব বাণিজ্যিক ব্যাংক আছে ৬টি। ব্যক্তি মালিকানাধীন বাণিজ্যিক ব্যাংকের সংখ্যা ৪১টি যার মধ্যে ৩৩ টি কনভেনশনাল বা প্রচলিত ব্যাংক এবং বাকি ৮টি ইসলামী শরীয়াহ্ ভিত্তিক ব্যাংক। এছাড়াও রয়েছে ৯ টি বিদেশী বাণিজ্যিক ব্যাংক, ৩টি বিশেষায়িত ব্যাংক এবং ৫ টি অতালিকাভুক্ত ব্যাংক।

সঠিক অনুচ্ছেদ শিরোনাম কোনটি?
titleA. মাইক্রো ক্রেডিট প্রতিষ্ঠান
titleB. ব্যাংক
titleC. আর্থিক বাজার ও প্রতিষ্ঠানসমূহ
titleD. সেমি ফর্মাল সেক্টর
উত্তর: titleB
দ্রোণের মৃত্যুর পর ষোড়শ দিনে কর্ণ কৌরব পক্ষের সেনাপতি হন। এদিন নকুল কর্ণের নিকট দ্বৈরথ যুদ্ধে পরাজিত হন। এদিন পাণ্ডব সেনাপতিরা কর্ণকে ঘিরে ফেলেছিলেন, কিন্তু তাঁরা কর্ণকে পরাজিত করতে ব্যর্থ হন। সূর্যাস্তের সময় কর্ণ সৈন্য প্রত্যাহার করেন।

সপ্তদশ দিনে যুধিষ্ঠির এবং ভীম কর্ণকে আক্রমণ করেন, কিন্তু দ্বৈরথ যুদ্ধে কর্ণের নিকট পরাজিত হন। নকুল কর্ণের ছেলে বৃষসেনের নিকট পরাজিত হন, কিন্তু অর্জুনের নিকট বৃষসেন পরাজিত ও নিহত হন। একই সময়ে ভীম কে পরাজিত করেন এবং নির্মমভাবে হত্যা করেন।

কর্ণ ক্ষিপ্ত হয়ে অর্জুনের সঙ্গে যুদ্ধে লিপ্ত হন। ভীষণ যুদ্ধ লাগে। দুইজন সমান যোদ্ধা হওয়ার কারণে কেউ কাউকে ছাড় দিচ্ছিলেন না। সবাই নিজ নিজ যুদ্ধ ভুলে অর্জুন এবং কর্ণের
যুদ্ধ দেখতে লাগলেন। কর্ণের রথের সারথী ছিলেন শল্য, যিনি ছিলেন সম্পর্কে পাণ্ডবদের মামা। তিনি কর্ণকে নানা কথায়
কাবু করতে লাগলেন। হঠাৎ কর্ণের রথের চাকা মাটিতে বসে গেল। একদিন কর্ণের তীরে ভুলবশত এক ব্রাহ্মণের গরুর বাছুর মারা যায়। তখন সেই ব্রাহ্মণ কর্ণকে অভিশাপ দিয়েছিলেন যে শেষ যুদ্ধের সময় কর্ণের রথের চাকা মাটিতে বসে যাবে। এদিকে পরশুরামের অভিশাপে কর্ণ ব্রহ্মাস্ত্রের মন্ত্র ভুলে গেলেন।তখন কর্ণ অর্জুনকে ধর্মের দোহাই দিয়ে যুদ্ধ বন্ধ করতে বললে,শ্রীকৃষ্ণ কর্ণকে তার অন্যায়যুদ্ধে অভিমন্যু বধ,দ্রৌপদীকে সভামধ্যে বস্ত্রহরণে অপমান ইত্যাদি স্মরণ করিয়ে দেন।তখন অর্জুন অঞ্জলীক বাণ দ্বারা কর্ণের মস্তক ছেদন করলেন।তখন কর্ণের দেহ থেকে এক দিব্যজ্যোতি নির্গত হয়ে সূর্যমন্ডলে মিশে যায়।এভাবে কর্ণের মৃত্যু হয়। দুর্যোধন কর্ণশোকে ব্যাকুল হয়ে শিবিরে ফিরে যান।

সঠিক অনুচ্ছেদ শিরোনাম কোনটি?
titleA. পরবর্তী
titleB. "কর্ণ পর্ব"
titleC. "ভীষ্ম পর্ব"
titleD. পান্ডবদের সঙ্গে বৈরিতা
উত্তর: titleB
বোধিলাভের পর গৌতম বুদ্ধের সঙ্গে তপুস্স ও ভল্লিক নামক বলখ অঞ্চলের দুইজন ব্যবসায়ীর সাক্ষাত হহয়, যারা তাকে মধু ও বার্লি নিবেদন করেন। এই দুইজন বুদ্ধের প্রথম সাধারণ শিষ্য। বুদ্ধ তার প্রাক্তন শিক্ষক আলার কালাম ও উদ্দক রামপুত্তের সাথে সাক্ষাত করে তার নবলব্ধ জ্ঞানের কথা আলোচনার জন্য উৎসাহী ছিলেন, কিন্তু তাদের দুইজনেরই ততদিনে জীবনাবসান হয়ে গেছিল। এরপর তিনি বারাণসীর নিকট ঋষিপতনের মৃগ উদ্যানে যাত্রা করে তার সাধনার সময়ের পাঁচ প্রাক্তন সঙ্গী, যারা তাকে একসম পরিত্যাগ করেছিলেন, তাদের সঙ্গে সাক্ষাত করেন ও তাদেরকে তার প্রথম শিক্ষা প্রদান করেন, যা বৌদ্ধ ঐতিহ্যে ধর্মচক্রপ্রবর্তন নামে খ্যাত। এই ভাবে তাদের নিয়ে ইতিহাসের প্রথম বৌদ্ধ সংঘ গঠিত হয়।

এরপর মহাকশ্যপ নামক এক অগ্নি-উপাসক ব্রাহ্মণ ও তার অনুগামীরা সংঘে যোগদান করেন। বুদ্ধ সম্রাট বিম্বিসারকে দেওয়া প্রতিশ্রুতিমতো বুদ্ধত্ব লাভের পরে রাজগৃহ যাত্রা করলে সঞ্জয় বেলাঢ্বিপুত্তের দুইজন শিষ্য সারিপুত্ত ও মৌদ্গল্যায়ন সংঘে যোগদান করেন। বুদ্ধত্ব লাভের এক বছর পরে শুদ্ধোধন তার পুত্রকে কপিলাবস্তু শহরে আমন্ত্রণ জানান। একদা রাজপুত্র গৌতম রাজধানীতে সংঘের সাথে ভিক্ষা করে খাদ্য সংগ্রহ করেন। কপিলাবস্তুতে তার পুত্র রাহুল তার নিকট শ্রমণের দীক্ষাগ্রহণ করেন। এছাড়া আনন্দ ও অনুরুদ্ধ নামক তার দুইজন আত্মীয় তার শিষ্যত্ব গ্রহণ করেন। মহাকশ্যপ, সারিপুত্ত, মৌদ্গল্যায়ন, আনন্দ, অনুরুদ্ধ ও রাহুল ছাড়াও উপলি, মহাকাত্যায়ন, পুণ্ণ ও সুভূতি বুদ্ধের দশজন প্রধান শিষ্য ছিলেন।

তিন বছর পরে রোহিণী নদীর জলের অংশ নিয়ে শাক্যদের সাথে কোলীয় গণের একটি বিবাদ উপস্থিত হলে বুদ্ধ সেই বিবাদের মীমাংসা করেন। এর কয়েকদিনের মধ্যে শুদ্ধোধন মৃত্যুবরণ করলে গৌতম বুদ্ধের বিমাতা মহাপজাপতি গোতমী সংঘে যোগদানে ইচ্ছা প্রকাশ করেন। গৌতম প্রথমে নারীদের সংঘে যোগদানের ব্যাপারে অমত প্রকাশ করলেও আনন্দের উৎসাহে তিনি সংঘ গঠনের পাঁচ বছর পরে সংঘে নারীদের ভিক্ষুণী হিসেবে প্রবেশের অনুমতি দেন।

সঠিক অনুচ্ছেদ শিরোনাম কোনটি?
titleA. মহাপরিনির্বাণ
titleB. মহাভিনিষ্ক্রমণ
titleC. ধর্মপ্রচার
titleD. জীবনীগ্রন্থ
উত্তর: titleC
২০১৭ সালে দক্ষিণ আফ্রিকা সফরের জন্যে আবারও অস্ট্রেলিয়া এ দলের সদস্যরূপে মনোনীত হন। তবে, ক্রিকেট অস্ট্রেলিয়া ও অস্ট্রেলিয়ান ক্রিকেটার্স অ্যাসোসিয়েশনের মধ্যকার আর্থিক মতানৈক্যের কারণে এ সফর অনিশ্চিত হয়ে পড়ে। তিন বছরের চুক্তির মেয়াদ শেষের দিকে ছিল ও সফরের পূর্বে ঐক্যমত্য প্রতিষ্ঠিত না হলে খেলোয়াড়েরা অস্ট্রেলিয়া এ দলের সফর বানচালের হুমকি দেয়। নতুন করে সমঝোতা না আসায় ঐ সফরটি বাতিল হয়ে যায়। ফলশ্রুতিতে, ২০১৭ সালে বাংলাদেশ গমনে টেস্ট খেলার সকল সম্ভাবনা তিরোহিত হয়ে তার।

নভেম্বর, ২০১৭ সালে অ্যাশেজ সিরিজকে সামনে রেখে অস্ট্রেলিয়ার টেস্ট দলে তাকে রাখা হয়। তবে, তৃতীয় টেস্ট শুরু হবার পূর্বে মিচ মার্শকে অগ্রাধিকার দেয়া হয়।

সঠিক অনুচ্ছেদ শিরোনাম কোনটি?
titleA. গ্রেড ক্রিকেট
titleB. ঘরোয়া ক্রিকেট
titleC. দক্ষিণ আফ্রিকা গমন, ২০১৭
titleD. প্রথম-শ্রেণীর ক্রিকেট
উত্তর: titleC
আরও দেখুন: ককেসাস অভিযান, সিনাই এবং প্যালেস্টাইন অভিযান, গ্যালিপোলি অভিযান, মেসোপটেমিয়া অভিযান, পারস্য অভিযান এবং আরব বিদ্রোহ

উসমানীয় সাম্রাজ্য এবং মিত্রপক্ষের মধ্যে সশস্ত্র সংঘর্ষ ককেশাস অভিযানের অন্তর্ভুক্ত, পরবর্তীতে আজারবাইজান, আর্মেনিয়া, মধ্য ক্যাস্পিয়ান একনায়কতন্ত্র এবং  সহ মধ্য প্রাচ্যের রঙ্গমঞ্চের  অংশ হিসাবে বা বিকল্প হিসাবে যুক্তরাজ্য এতে যোগ দেয়, এর আরেক নাম হলো প্রথম বিশ্বযুদ্ধের সময় ককেশাস অভিযানের অংশ। ককেশাস অভিযানটি ককেশাস থেকে পূর্ব এশিয়া মাইনর হয়ে ট্র্যাবজন, বিতলিস, মুশ এবং ভ্যান পর্যন্ত প্রসারিত ছিল। রাশিয়ান নৌবাহিনী কর্তৃক গৃহীত পদক্ষেপের ফলে উসমানীয় সাম্রাজ্যের কৃষ্ণ সাগর অঞ্চলের ভূমিতে যুদ্ধের ঘটনা ঘটে।

১৯১৭ সালের ২৩ ফেব্রুয়ারি রুশ বিপ্লবের পরে রাশিয়ার অগ্রযাত্রা বন্ধ হয়ে যায় এবং পরবর্তীতে বিভক্ত রাশিয়ান ককেসাস আর্মি সদ্য প্রতিষ্ঠিত আর্মেনিয়ান রাজ্যের বাহিনী দ্বারা প্রতিস্থাপিত হয়, এতে পূর্ববর্তী আর্মেনিয়ান স্বেচ্ছাসেবক দল এবং আর্মেনীয় অনিয়মিত বাহিনী অন্তর্ভুক্ত ছিল। ১৯১৮ সালের মধ্যে এই অঞ্চলটি কেন্দ্রিয় ক্যাস্পিয়ান একনায়কতন্ত্র, আর্মেনিয়া পার্বত্য প্রজাতন্ত্রের প্রতিষ্ঠা এবং ডানস্টারফোর্স নামে একটি মিত্র বাহিনীকেও দেখেছিল যারা মেসোপটেমিয়ান এবং পশ্চিম রণাঙ্গন থেকে আসা বাছাই-করা সেনাদের সমন্বয়ে গঠিত ছিল।

জার্মানদের ককেশাস অভিযানের পরে বাটোমিতে উসমানীয় সাম্রাজ্য এবং জার্মান সাম্রাজ্য একে অপরের সাথে লড়াই করে যার মূল লক্ষ্য ছিল তেলের সরবরাহ নিরাপদ করা। ১৯১৮ সালের ৩ মার্চ ব্রেস্ট-লিটোভস্কের চুক্তির মধ্য দিয়ে উসমানীয় সাম্রাজ্য এবং রাশিয়ার মধ্যকার লড়ায়ের সমাপ্তি ঘটে এবং ১৯১৮ সালের ৪ জুন উসমানীয় সাম্রাজ্য আর্মেনিয়ার সাথে বাতুম চুক্তিতে স্বাক্ষর করে। তবে ১৯১৮ সালের ৩০ অক্টোবর মুদ্রোস যুদ্ধবিরতি চুক্তি স্বাক্ষর না হওয়া পর্যন্ত উসমানীয় সাম্রাজ্য সাথে কেন্দ্রীয় ক্যাস্পিয়ান একনায়কতন্ত্র, আর্মেনিয়া পার্বত্য প্রজাতন্ত্র এবং ডানস্টারফোর্স থেকে আসা ব্রিটিশ সাম্রাজ্যবাহিনীর সাথে সংঘর্ষ চলতে থাকে।

সঠিক অনুচ্ছেদ শিরোনাম কোনটি?
titleA. মিত্রশক্তি
titleB. কালপঞ্জি
titleC. নভেম্বর
titleD. যুদ্ধক্ষেত্র
উত্তর: titleD
লক্ষ্মন ফল দুর্বল মাটি সহ‌্য করতে পারে। এরা নিম্নভূমি, যেমন ভূ-পৃষ্ঠের ০ থেকে উচ্চতার অঞ্চলকে পছন্দ করে। এটি তুষারপাত সহ্য করতে পারে না। সঠিক উৎস অজানা; এটি গ্রীষ্মমন্ডলীয় অঞ্চলের আমেরিকা যুক্তরাষ্ট্রের স্থানীয় ফল এবং ব্যাপকভাবে প্রচারিত। এটি সমস্ত বিশ্বের নাতিশীতোষ্ণ মহাদেশে, বিশেষত উপ-ক্রান্তীয় অঞ্চলে এটি একটি সুপরিচিত ফল।

সঠিক অনুচ্ছেদ শিরোনাম কোনটি?
titleA. বিকল্প ক্যান্সারের চিকিৎসা
titleB. পুষ্টি এবং ফাইটোকেমিক্যালস
titleC. বিতরণ
titleD. সম্ভাব্য নিউরোটক্সিসিটি
উত্তর: titleC
কলেজ ক্যাম্পাসটির আকার প্রায় ৩০ একর (১,৩০,০০০ বর্গমিটার)। ক্যাম্পাস জুড়ে আটটি ভবন রয়েছে। কলেজের ফটকের দক্ষিণে একটি খেলার মাঠ আছে।

কলেজ ক্যাম্পাসে পর্তুগিজদের দ্বারা নির্মিত একটি প্রাচীন ভবন রয়েছে। এই ভবনটি প্রায় এক শতাব্দী পুরানো। একে দারুল আদালত বলা হয়। ব্রিটিশ ঐপনিবেশিক শাসনামলে এটি চট্টগ্রামের প্রথম আদালত ছিল। স্থানীয়রা একে পর্তুগিজ ভবন বলে ডাকে। কেউ কেউ বলেন যে ভবনটি ১৬শ শতাব্দীতে পর্তুগিজ জলদস্যুরা দুর্গ হিসাবে ব্যবহার করত। মহসিন কলেজ (তত্কালীন মাদ্রাসা) ১৮৭৯ সালে ৩০,০০০ টাকায় ভবনসহ পাহাড়টি কিনেছিল। 

কলেজের প্রশাসনিক ভবনের পশ্চিমে দুটি ছাত্রাবাস আছে। বাণিজ্য বিভাগের ভবনের দক্ষিণে আরও একটি ছাত্রাবাস আছে। বাণিজ্য ভবনের দক্ষিণে অধ্যক্ষের বাড়ি এবং পাহাড়ের শীর্ষে একটি মসজিদ আছে।

সঠিক অনুচ্ছেদ শিরোনাম কোনটি?
titleA. কলেজ ক্যাম্পাস
titleB. অনুষদ ও বিভাগসমূহ
titleC. মাঠ
titleD. পাঠাগার
উত্তর: titleA
থানে মিউনিসিপাল কর্পোরেশন ৯ই ফেব্রুয়ারি,১৯৮৯ থেকে 'থানে পৌর পরিবহন' (টিএমটি) নামে পরিচিত তার নিজস্ব পাবলিক ট্রান্সপোর্ট সার্ভিস শুরু করে। টিএমটি ২ টি বাস-ডিপো এবং ৮ টি বাস স্টেশন থেকে প্রায় 45 টি রুটে ২৮৯টি বাস চালায় এবং প্রতিদিন প্রায় ২.৮ লক্ষ যাত্রীকে পরিষেবা প্রদান করে।
২০০৬ সালে, মিরাভাণ্ডার মিউনিসিপাল কর্পোরেশন (এম এম সি) তার নিজস্ব পাবলিক ট্রান্সপোর্ট সার্ভিস শুরু করে, এটি মিরাভাণ্ডার মিউনিসিপাল ট্রান্সপোর্ট নামে পরিচিত। কল্যাণ ডোম্বিভিলি মিউনিসিপাল কর্পোরেশনও নিজস্ব কল্যাণ-ডোম্বিভিলি মিউনিসিপাল ট্রান্সপোর্ট (কেডিএমটি) এবং উল্লাসনগর মিউনিসিপ্যালিটি উলহসনগর পৌর পরিবহন (ইউএমটি) সার্ভিস চালায়। মহারাষ্ট্র রাজ্য সড়ক পরিবহন করপোরেশন (এমএসআরটিসি)-এর বাসগুলি থানে শহরকে জেলা ও অন্যান্য জেলার বিভিন্ন অংশে সংযুক্ত করেছে। বি ই এস টি মুম্বাই সাবারবান, থানে শহর এবং মিরাভাণ্ডার সেবা প্রদান করে।
সঠিক অনুচ্ছেদ শিরোনাম কোনটি?
titleA. সড়ক
titleB. আকাশপথ
titleC. নদী, খাল, দ্বীপ, হ্রদ এবং উষ্ণ প্রসবণ
titleD. ক্রীড়া
উত্তর: titleA
কিছু শিম আবার বিষাক্ত যেগুলো লাল রংযের এবং কিডনী শিম। এতে একটি বিষাক্ত পদার্থ ল্যাক্টিন আছে যা রান্না করার মাধ্যমে নষ্ট করা উচিত। প্রায় দশ মিনিট সিদ্ধ করে বিষাক্ত সীমকে খাবার উপযোগী করা যায়। শিম রান্না একটি ধীর রান্না পদ্ধতি, কারণ এখানে কম তাপমাত্রা ব্যবহার করা হয়, যা বিষ ধ্বংস করতে পারে না যদিও শিমটা খেতে খারাপ লাগে না বা বাজে গন্ধ থাকে না। (যদিও এটা সমস্যা হওয়া উচিত না যদি তা রান্নার সময় সিদ্ধ করা হয় ও আরো কিছুক্ষণ রেখে দেওয়া যায়।)

সঠিক অনুচ্ছেদ শিরোনাম কোনটি?
titleA. দেশি শিম
titleB. উৎপাদন
titleC. বিষাক্ততা
titleD. পুষ্টিগুণ
উত্তর: titleC
মুনতাসীর মামুনের শৈশব-কৈশোর কেটেছে চট্টগ্রামের চাঁটগায়। চট্টগ্রাম পোর্ট ট্রাস্ট প্রাইমারি ও হাইস্কুলে এবং চট্টগ্রাম কলেজে তিনি পড়াশোনা করেন। ১৯৬৮ সালে ভর্তি হন ঢাকা বিশ্ববিদ্যালয়ের ইতিহাস বিভাগে। ১৯৭২ সালে তিনি স্নাতকোত্তর ডিগ্রি লাভ করেন এবং একই বিভাগ থেকে ১৯৮৩ সালে পিএইচডি ডিগ্রি অর্জন করেন। স্বাধীনতার পর ইতিহাস বিভাগ থেকে তিনিই প্রথম পিএইচডি ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষা জীবন
titleC. সাংগঠনিক কর্মকাণ্ড
titleD. সাহিত্য কর্ম
উত্তর: titleB
১৯৬০ সালের চলচ্চিত্রের ডেভিড ফিলবির চরিত্রটির স্থানে পেরির সহকারী আগনেস চরিত্রটি স্থান পায়। মেগা কর্পোরেশনের অভিপ্রায়ে পেরির বিরোধিতার কথা জানতে পেরে আগনেস পেরির গায়েব হয়ে যাওয়ার পর ব্র্যানলির থাকতে উৎসাহকে উপেক্ষা করেন। সে ভাবত নেইল পেরি কি আদৌ ফিরে আসবে, "যাই হোক, সময় তার পক্ষে আছে" (১৯৬০-এর চলচ্চিত্রের ফিলবির শেষ উক্তির মত)। হুইট বেসিল এই চলচ্চিত্র ও ১৯৬০ সালের চলচ্চিত্র দুটিতেই অভিনয় করেন।

সঠিক অনুচ্ছেদ শিরোনাম কোনটি?
titleA. চিত্রধারণ
titleB. কাহিনী সংক্ষেপ
titleC. ১৯৬০ সালের চলচ্চিত্রের সাথে পার্থক্য
titleD. সমালোচকদের প্রতিক্রিয়া
উত্তর: titleC